Breirem ble kjent som varsler i den såkalte Tønne-saken da hun i rollen som direktør i BA-HR nektet å underskrive en utbetaling på 1,5 millioner kroner til den tidligere helseministeren Tore Tønne. Honoraret var for rådgivningsvirksomhet Tønne hadde utført for Kjell Inge Røkke, mens han hadde etterlønn etter ministerposten. Breirem ble avskjediget fra advokatfirmaet BA-HR etter at den omstridte fakturaen var blitt lekket til pressen, og i den etterfølgende saken ble det inngått forlik. Advokatfirmaet BA-HR ble senere ilagt en bot på 50.000 kroner for utbetalingen til Tønne.